Diari Oficial de la Generalitat Valenciana


Sumari del DOGV 6771, del 10-05-2012 (2012/4521)

RESOLUCIÓ de 30 d'abril de 2012, del vicepresident del Consell Valencià de l'Esport, per la qual es convoca el Programa Lliure d'estiu dins de la campanya d'activitats nàutiques de la Generalitat «A la mar 2012».
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6771

Data del DOGV
:   10-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4521


Data del document
:   30-04-2012

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública

RESOLUCIÓ de 30 d'abril de 2012, del vicepresident del Consell Valencià de l'Esport, per la qual es convoca el Programa Lliure d'estiu dins de la campanya d'activitats nàutiques de la Generalitat «A la mar 2012». [2012/4521]  
D'acord amb el que disposa l'article 49.1.28 de l'Estatut d'Autonomia de la Comunitat Valenciana, la Generalitat té competència exclusiva en matèria d'esport.  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, establix en l'article 3.30 com a línia general d'actuació, fomentar i difondre les activitats nàutiques i els esports relacionats amb la mar. Així mateix, l'article 32 establix que es prestarà atenció preferent a les campanyes de promoció esportiva relacionades amb els esports nàutics. I l'article 33 que les Escoles de la Mar de la Generalitat són centres de pràctica, formació i difusió de les activitats nàutiques.  
D'acord amb estes competències i disposicions legals, i amb la intenció de complir amb les línies mencionades, la Generalitat organitza anualment la campanya de promoció de les activitats nàutiques «A la Mar».  
Per Resolució de 17 d'octubre de 2011, del vicepresident del Consell Valencià de l'Esport, es va convocar la campanya d'activitats nàutiques de la Generalitat «A la Mar 2012» la qual incloïa el Programa Blau (DOCV núm. 6636, de 24 d'octubre de 2011).  
Des del Consell Valencià de l'Esport, amb la intenció de promocionar el contacte i gaudi de l'entorn marí entre la població durant els mesos d'estiu, així com l'èxit de més autonomia en la pràctica dels esports nàutics, s'ha dissenyat el Programa Lliure d'estiu, objecte de la present disposició.  
Per tot això, en virtut de les competències atribuïdes per l'article 6.3 j) i k) de la Llei 3/2006, de Creació del Consell Valencià de l'Esport i 7.4 n) i o) del Decret 170/2006, de 17 de novembre pel qual s'aproven els estatuts de la dita entitat, resolc  
  
  
Primer  
Convocar, dins de la campanya d'activitats nàutiques de la Generalitat «A la Mar 2012», el Programa Lliure d'estiu.   
El programa Lliure d'estiu inclou una sèrie d'activitats esportives, recreatives i formatives, dirigides a l'aprenentatge i difusió dels esports nàutics i a fomentar el coneixement, la conservació i el respecte del medi marí, amb especial atenció als jóvens.   
El programa es desenrotllarà en les Escoles de la Mar de Benicàssim, Borriana i la Vila Joiosa, organitzades pel Consell Valencià de l'Esport amb la col·laboració de l'Institut Valencià de la Joventut.Generalitat Jove (d'ara en avant IVAJ.GVAJOVE) i del club nàutic de la Vila Joiosa.   
  
Segon  
Aprovar les bases per les quals es regirà la present convocatòria i que figuren com annex I a la present resolució.  
  
Tercer  
El Consell Valencià de l'Esport es reserva el dret a modificar l'oferta i el programa d'activitats, adaptant-lo a la demanda o a l'interés públic. A més, es podran incorporar noves escoles de la mar, així com suspendre alguna de les activitats oferides, si circumstàncies de qualsevol tipus impediren el seu normal desenrotllament.  
  
Quart  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra la present resolució, que no esgota la via administrativa, els interessats podran interposar recurs d'alçada davant de l'òrgan que ha dictat l'acte o el superior jeràrquic, en el termini d'un mes, comptat des de l'endemà de la notificació. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
  
València, 30 d'abril de 2012.- El secretari autonòmic de Cultura i Esport i vicepresident del Consell Valencià de l'Esport: Rafael Ripoll Navarro.  
  
  
Annex I  
  
Bases per les quals es regirà el Programa Lliure d'estiu dins de la campanya d'activitats nàutiques de la Generalitat «A la Mar 2012»  
El Programa Lliure d'estiu, dins de la campanya d'activitats nàutiques de la Generalitat «A la Mar 2012», s'organitza pel Consell Valencià de l'Esport amb la col·laboració de l'IVAJ.GVAJOVE i el club nàutic de la Vila Joiosa i es realitzarà en instal·lacions i equipaments de la mateixa Generalitat i del club nàutic citat.  
  
1. Objecte  
Regular els cursos de familiarització i/o millora de les activitats nàutiques en el període estival des d'un punt de vista recreatiu i formatiu, facilitant l'aprenentatge i la pràctica dels esports nàutics.   
  
  
2. Participants  
Podrà participar qualsevol persona, de manera individual o col·lectiva, que complisca les condicions de participació i els requisits d'inscripció arreplegats en estes bases.   
2.1. Condicions de participació  
- Tindre 9 anys o més durant l'any de realització del curs (nascuts/des en 2003 o anteriors).  
- Tindre l'edat suficient per a la modalitat nàutica i nivell, segons el que estipula la base 3.2.  
- Saber nadar correctament.  
- No presentar contraindicacions medicosanitàries per a la pràctica de les activitats nàutiques.  
- Per al nivell de perfeccionament de vela, posseir els coneixements tècnics del nivell inferior, que hauran d'acreditar-se documentalment a l'incorporar-se al curs.  
2.2. Obligacions dels participants  
- Els participants hauran d'especificar en la fitxa d'inscripció en línia, abans del començament de l'activitat, qualsevol necessitat educativa, dietètica o mèdica de rellevància, així com comunicar-ho en el moment de la seua incorporació a l'escola corresponent.  
- El desplaçament dels alumnes fins a l'Escola serà pel seu compte.  
- Documentació a presentar en el moment de la incorporació a l'Escola:  
· Fitxa d'informació sanitària. Només necessària per a les activitats de més d'un dia de duració. Disponible en la web .  
· Fotocòpia del DNI o del llibre de família, si no té el primer.  
· Fotocòpia de la targeta SIP o semblant (en cas que no siga de la Seguretat Social).  
· Model d'autorització per a menors d'edat, que inclou el permís d'eixida de la instal·lació, amb firma original dels pares, tutors o responsables (Disponible en la web).  
· Els alumnes inscrits en el nivell de perfeccionament de vela, hauran de presentar la documentació acreditativa d'haver superat el nivell iniciació: llibre de l'alumne-velapass o títols/diplomes.  
- En el cas que algun participant s'inscriga en una modalitat o en un nivell sense tindre l'edat exigida, o no presenta l'acreditació del nivell anterior cursat, o si és el cas, demostra no tindre el nivell exigit, els responsables tècnics de l'escola podran inscriure'l en un nivell inferior si fóra possible, o en cas contrari, donar-lo de baixa del curs. En este cas perdrà el dret a la devolució de la quota pagada.  
  
- Els menors d'edat han de ser autoritzats pels seus pares/tutors per a realitzar l'activitat. La responsabilitat dels menors d'edat fora de les activitats programades serà exclusiva del pare/mare o tutor/a, els quals hauran d'autoritzar l'eixida lliure de les instal·lacions per escrit, d'acord amb el model d'autorització i permís d'eixida i que només podrà ser   
  
  
  
  
entregat en el moment d'incorporació del participant a l'activitat, amb la firma original. No obstant això, les mencionades eixides es regiran per la normativa de cada escola quant a horaris d'entrada i eixida de les instal·lacions.  
- Per als supòsits de tarifes especials arreplegades en la base 4.2. es remetrà al Consell Valencià de l'Esport, durant la tramitació de la reserva, la justificació documental que acredite la corresponent situació, per mitjà de títol o carnet en què figure el nom i els cognoms del participant. Si es detecta qualsevol error en la justificació de l'aplicació de la tarifa especial, el participant haurà d'abandonar el curs, si és el cas, i la reserva serà anul·lada.   
- Les persones participants en el Programa Lliure d'estiu estaran obligades a complir la normativa de règim intern que regisca el funcionament de les diferents instal·lacions i dels equipaments. Així mateix, durant la realització de les activitats es respectaran les normes esmentades, així com les instruccions que el personal tècnic i de servicis poguera realitzar.  
- Les persones participants seran responsables del bon ús de la instal·lació i del material, i hauran de pagar el cost dels danys que pogueren produir-se per negligència o mal ús d'estos.  
- Qualsevol falta d'orde serà comunicada immediatament als pares o responsables del/la participant i, segons la gravetat, podrà comportar l'expulsió de l'escola.  
  
3. Especificacions del Programa Lliure d'estiu  
  
3.1. Escoles de la Mar  
  
  
  
3.2. Modalitats, edats i embarcacions  
  
  
1 Edat mínima complida durant l'any de realització del curs.  
  
  
3.3. Activitats  
3.3.1. Setmana d'estiu  
  
Característiques de l'activitat  
  
  
  
Oferta de places de setmana d'estiu  
  
  
  
  
  
  
 3.3.2. Un dia a la mar  
  
  
3.3.3. Caps de setmana d'estiu  
  
  
  
  
  
\* \* \* \* \* \* \* \* \* \* \*3. Especificaciones del Programa Libre de verano  
  
3.1. Escoles de la Mar  
  
  
3.2. Modalidades, edades y embarcaciones  
  
  
1 Edad mínima cumplida durante el año de realización del curso.  
  
3.3. Actividades  
3.3.1. Semana de verano  
  
Características de la actividad  
  
  
  
Oferta de plazas de semana de verano  
  
  
  
  
  
  
  
3.3.2. Un día en la mar  
  
  
3.3.3. Fines de semana de verano  
  
  
4. Inscripcions  
4.1. Formalització de reserves  
Les inscripcions es realitzaran exclusivament de forma en línia a través de la pàgina web: a partir de les 09.00 hores del dia 15 de maig de 2012. Les Escoles de la Mar de la Generalitat, el Consell Valencià de l'Esport i les delegacions d'este últim a Alacant, Castelló i València posaran a disposició dels usuaris els seus mitjans i instal·lacions per a facilitar la dita inscripció.  
El pagament de la quota podrà realitzar-se en la mateixa pàgina web a través del sistema TPV o bé per ingrés o transferència bancària en el termini de 48 hores a partir de l'endemà de la formalització de la reserva. Si passat eixe temps no s'ha realitzat l'ingrés, la reserva serà cancel·lada i tornarà a estar disponible per a qualsevol altre interessat. Haurà de conservar-se sempre el justificant de l'ingrés corresponent.  
S'establirà com a data límit d'inscripció, el dimecres de la setmana anterior a l'inici del curs, excepte en l'Escola de la Mar de Benicàssim en règim d'internat, que serà de 15 dies abans del dit inici.  
  
4.2. Preus  
Les tarifes aplicades per a cada persona seran les establides en cada una de les activitats convocades.  
Tipus de tarifa:  
1. Tarifa general.  
2. Tarifa especial: família nombrosa, família educadora, titulars de Targeta Esportiva de la Generalitat i grups d'entitats col·laboradores\*.  
  
  
\*Entitats col·laboradores: Ajuntaments de Benicàssim, Borriana la Vila Joiosa, les federacions esportives de vela, piragüisme, rem, esports adaptats i discapacitats intel·lectuals de la Comunitat Valenciana i els clubs nàutics de Borriana i la Vila Joiosa, així com altres entitats amb què la Generalitat haja subscrit acords en relació amb la promoció esportiva.   
  
  
  
  
  
  
  
4.3. Devolució de quotes  
- La renúncia a la plaça una vegada concedida no donarà dret a la devolució de la quota.  
- Només tindrà dret a la devolució de la quota amb una deducció del 10% de l'import en concepte de gastos de gestió, en algun dels supòsits següents:  
1. Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari firmat i segellat pel facultatiu.  
2. Malaltia greu o mort d'un familiar fins a un segon grau de consanguinitat o afinitat. En este cas s'haurà d'adjuntar un certificat acreditatiu.  
3. Causas climatològiques.  
4. Suspensió de l'activitat per causes imputables a la Generalitat, no aplicant-se en este cas la deducció del 10%.  
- La devolució de la quota, de la qual es deduirà el gasto indicat en concepte de gestió, haurà de ser sol·licitada en el formulari establit, que estarà a disposició dels usuaris en la nostra web, en les mateixes Escoles de la Mar, en les delegacions territorials del Consell Valencià de l'Esport i en el mateix Consell. Les sol·licituds de devolució de quota es presentaran en el Registre d'entrada del Consell Valencià de l'Esport; no obstant això, també podran presentar-se d'acord amb el que establix l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.  
  
- El Consell Valencià de l'Esport es reserva el dret a modificar el programa d'activitats adaptant-lo a la demanda de les persones interessades, a incorporar-hi activitats, així com a suspendre alguna de les activitats oferides si circumstàncies excepcionals impediren el seu normal desenrotllament.  
- Per causes meteorològiques, es tindrà dret a la devolució proporcional de la quota només en les escoles sense internat, sempre que el percentatge de sessions no navegades supere el 50% del total de sessions del curs (en el cas de les escoles amb internat en cursos de setmana, es realitzaran activitats alternatives i en cap cas es tindrà dret a la devolució de la quota).   
- La sol·licitud de devolució de la quota haurà de ser tramitada per la persona que va realitzar la inscripció, ja siga per a sol·licitar la devolució de l'import d'una inscripció individual o de grup. El termini màxim de presentació serà de 15 dies naturals a partir del dia del previst d'inici del curs adjudicat.  
- En cas de produir-se una malaltia o lesió durant l'exercici de l'activitat, no es tindrà dret a la devolució de la quota.  
  
5. Assistència sanitària i assegurances  
5.1. L'Agència Valenciana de Salut prestarà atenció medicosanitària a través dels seus centres i institucions sanitàries, amb tots els dispositius existents en la seua xarxa, a les persones participants, monitors/es i organitzadors/es que patisquen qualsevol accident de caràcter esportiu durant la seua participació en les activitats programades per al desenrotllament de la campanya «A la Mar 2012».  
Per a poder ser beneficiari de les prestacions mencionades en el paràgraf anterior, s'haurà d'estar degudament inscrit en la campanya «A la Mar 2012» convocada pel Consell Valencià de l'Esport.  
No obstant això, en aquells supòsits en què el participant lesionat estiga federat, es liquidarà l'import de l'assistència a càrrec de la respectiva mútua esportiva.  
5.2. La Mutualitat General Esportiva cobrirà l'assistència mèdica continuada, posterior a la prestada en primera instància per l'Agència Valenciana de Salut, derivada d'accidents que puguen patir les persones participants, monitors/es i organitzadors/es en la campanya «A la Mar 2012» de la Generalitat, d'acord amb el Reial Decret 849/1993 de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.  
  
6. Centres d'informació  
  
   
  
Consell Valencià de l'Esport  
C/ Professor Beltrán Báguena, 5  
46929 València  
Tel. 394 386 180/50 Fax 942 548 415  
  
Escola de la Mar de Borriana  
Av. Mediterrània, s/n  
12004 Borriana  
Tel. 218 225 038 Fax 675 472 531  
  
  
Escola de la Mar de Benicàssim  
Av. Ferrandis Salvador, 49  
12718 Benicàssim  
Tel. 982 495 790 Fax 914 528 521  
  
  
Delegacions territorials:  
  
Alacant  
C/ Jaime Segarra, 6, entl.  
03969 Alacant  
Tel. 490 542 386 Fax 059 185 468  
  
Castelló  
Av. del Mar, 23  
12186 Castelló de la Plana  
Tel. 766 636 782 Fax 778 863 571  
  
València  
C/ Professor Beltrán Báguena, 4  
46262 València  
Tel. 027 262 841 Fax 548 076 219